Куэшей Азэмэт Аруан районым и Iэтащхьэм и къалэнхэр игъэзэщIэну и пщэ далъхьащ
Аруан муниципальнэ районым щIыпIэ унафэр зегъэкIуэнымкIэ и Советым и пIалъэр къэмысауэ иригъэкIуэкIа сессием район администрацэм и Iэтащхьэм и къалэнхэр игъэзэщIэну щыхахащ КъБР-м и Парламентым и депутат Куэшей Азэмэт. Алъандэрэ районым и Iэтащхьэу щыта Къанокъуэ Антемыркъан, лъаIуэри, и къулыкъум текIащ, нэгъуэщI лэжьапIэ зэрыкIуэм къыхэкIыу.
Куэшей Азэмэт ДжэбрэIил и къуэр 1973 гъэм къалъхуащ. 2001 гъэм лэжьэн щIидзащ. Ар Аруан район советым, Нарткъалэ къалэ советхэм я депутату зыбжанэрэ хахащ. 2009 гъэ лъандэрэ КъБР-м и Парламентым и депутатщ. 2013 гъэм КъБР-м и Парламентым Промышленностымрэ гъуэгу хозяйствэмкIэ и комитетым и унафэщIым и къуэдзэу, 2014 гъэм Экологиемрэ щIыуэпсыр къэгъэсэбэпынымкIэ комитетым и унафэщIу хахащ.
КъБР-м и Iэтащхьэмрэ Правительствэмрэ
я пресс-IуэхущIапIэ.
